# Lliga danesa de futbol femení

La Lliga danesa de futbol femení (en danès: Danmarksturneringens Kvindeliga, Kvinde-DM Lliga o Kvindeligaen) és la primera divisió de la lliga de futbol femení de Dinamarca i està a càrrec de la Unió Danesa de Futbol. La juguen 8 equips, i els dos primers es classifiquen per a la Lliga de Campions de la UEFA.
La lliga ha canviat de nom en nombroses ocasions. Ha estat coneguda com Danmarksturneringen i damefodbold (1975-1980), Dame 1. division (1981-1992), Elitedivisionen (1993-2016) i Kvindeligaen des de la temporada 2016-17. Per motius de patrocini, també va ser coneguda com 3F Ligaen durant catorze temporades (2005-06 fins a 2018-19) i des de la temporada 2019-20, Gjensidige Kvindeligaen.

## Història

La primera edició de la lliga femenina danesa es va jugar en 1973, un any abans del debut oficial de la selecció danesa.
Les primeres 8 edicions les hi van repartir el Femina i el Ribe. Entre 1981 i 1993 es van alternar el Hjortshøj-Egå IF i el B 1909 amb un període d'hegemonia del primer de 8 anys. Després de la refundació de la lliga en 1994 van emergir el Fortuna Hjørring primer, el Odense BK després i finalment el Brøndby, que ha dominat el campionat des de 2003 amb el Fortuna com a única alternativa fins que el 2021 la va guanyar el HB Køge que va repetir el 2022.

## Format

De 1994 a 2005/06 la lliga estava formada per 8 equips que jugaven 3 vegades entre ells i el millor equip era premiat amb el campionat. L'últim equip descendia i el penúltim equip jugava un playoff, contra el segon equip de la Kvinde 1. divisió.
La 2006/07 va ser un any de transició, perquè la lliga s'ampliava a 10 equips. L'últim equip després de la temporada va jugar un partit de descens contra el tercer classificat de la Kvinde 1., per una plaça a Elitedivisionen. Els dos primers equips de la Kvinde 1. van ascendir automàticament.
Del 2007/08 al 2012/13 la lliga va estar formada per 10 equips. Aquests 10 equips jugaven a doble partit en una temporada regular. Després hi havia 2 grups de playoffs. Els llocs 1 a 4 de la temporada regular jugaven el Playoff pel Campionat. Els llocs del 5 al 10 jugaven el Playoff de descens. En els Playoffs, els punts acumulats durant la temporada regular es dividien per 2 (arrodoniment si cal). Aquests punts eren els punts de partida dels playoffs. El grup del campionat jugava una altra lligueta (6 partits cadascun) i el guanyador rebia el títol de campionat. El grup de descens jugava una única ronda (5 partits cadascun) després de la qual, els dos últims clubs descendien.
La temporada 2013/14 es va tornar a jugar només amb vuit equips. Des de llavors, els sis primers després de la temporada regular juguen un grup de campionat, el setè juga un play-off de descens i el vuitè classificat descendeix.

## Llista de Campions

Campions anteriors:
* 1973: Ribe
* 1974: Ribe
* 1975: Femina
* 1976: Ribe
* 1977: Femina
* 1978: Ribe
* 1979: Ribe
* 1980: Femina
* 1981: B 1909
* 1982: HEI Århus
* 1983: B 1909
* 1984: HEI Århus
* 1985: B 1909
* 1986: HEI Århus
* 1987: HEI Århus
* 1988: HEI Århus
* 1989: HEI Århus
* 1990: HEI Århus
* 1991: HEI Århus
* 1992: B 1909
* 1993: B 1909
* 1994: Fortuna Hjørring
* 1995: Fortuna Hjørring
* 1996: Fortuna Hjørring
* 1997: HEI Århus
* 1998: HEI Århus
* 1999: Fortuna Hjørring
* 2000: Odense BK
* 2001: Odense BK
* 2002: Fortuna Hjørring
* 2003: Brøndby IF
* 2004: Brøndby IF
* 2005: Brøndby IF
* 2006: Brøndby IF
* 2007: Brøndby IF
* 2008: Brøndby IF
* 2009: Fortuna Hjørring
* 2010: Fortuna Hjørring
* 2011: Brøndby IF
* 2012: Brøndby IF
* 2013: Brøndby IF
* 2014: Fortuna Hjørring
* 2015: Brøndby IF
* 2016: Fortuna Hjørring
* 2017: Brøndby IF
* 2018: Fortuna Hjørring
* 2019: Brøndby IF
* 2020: Fortuna Hjørring
* 2021: HB Køge
* 2022: HB Køge
* 2023: HB Køge
* 2024: FC Nordsjælland

## Referències

* ↑ «Kvindeligaen: DBU ændrer slutspillet i den bedste række» (en danès). DR.dk, 06-02-2016 [Consulta: 12 juliol 2022]. «Udover ændringen af slutspillet skifter den bedste danske liga, Elitedivisionen, nu navn til Kvindeligaen.»
* ↑ «Ny turneringsstruktur for pige- og kvindefodbold» (en danès). Dansk Boldspil-Union (DBU), 04-02-2016 [Consulta: 12 juliol 2022]. «Fakta: Ændringerne i strukturen for kvinde- og pigehold,- hvis ikke andet nævnt, gældende fra sæson 16/17. 3F-ligaen: Formel ændring af navnet ”Elitedivision” til ”Kvindeliga”»
* ↑ «Elitedivisionen bliver til 3F Ligaen» (en danès). Tipsbladet.dk, 30-06-2005 [Consulta: 12 juliol 2022].
* ↑ ; Ipsen, Christian «Den danske kvindeliga indgår historisk aftale med ny sponsor» (en danès). TV2 Sport, 30-07-2019 [Consulta: 12 juliol 2022].
* ↑ Resultados y tablas de clasificación de la liga en la web de la RSSSF
* ↑ «Denmark - List of Women Champions» (en anglès). RSSSF. [Consulta: 12 juliol 2022].
* ↑ «Archivo - Elitedivisionen» (en castellà). Soccerway. [Consulta: 24 juny 2023].

## Enllaços externs

* Lloc oficial (danès)